FCA07
Escrit d’interposició de recurs contenciós administratiu ordinari. (article 45.1 LJCA)

A LA SALA CONTENCIOSA ADMINISTRATIVA 
O
AL JUTJAT CONTENCIÓS ADMINISTRATIU

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se al Jutjat), en nom d .................., representació que acredito mitjançant l’escriptura de poder adjunta que presento, comparec davant d’aquesta Sala / d’aquest Jutjat i, 

MANIFESTO:
1.	Que el dia ........ el meu representat ha rebut la notificació de l’acord .................... (òrgan administratiu que ha dictat l’acte, la seva data i un resum del seu contingut. Si l’acte administratiu no va ser notificat sinó publicat, o bé si es tracta d’una disposició de caràcter general, expresseu la data del butlletí en què es va publicar. I si es tracta d’un supòsit de silenci administratiu, expresseu el moment en què s’ha produït).
2.	Que, mitjançant aquest escrit, interposo recurs contenciós administratiu contra l’acord esmentat, de conformitat amb el que estableix l’article 45.1 de la LJCA i, en compliment del que disposa el seu apartat 2:
a)	adjunto com a document núm. 1 l’escriptura de poder que acredita la representació amb què comparec.
b)	adjunto com a document núm. 2 el trasllat de l’acord impugnat (el podeu substituir per la indicació de l’expedient en què hagi recaigut l’acte o del diari oficial en què s’ha publicat).
c)	adjunto com a document núm. 3 el document que acredita la legitimació de la part actora (imprescindible quan la té per haver-la-hi transmès altri per herència o qualsevol altre títol).
d)	adjunto com a document núm. 4 el certificat que acredita el compliment dels requisits exigits per interposar aquest recurs contenciós administratiu (imprescindible quan es tracta de persones jurídiques, d’acord amb les normes o estatuts que els siguin d’aplicació, excepte si s’han incorporat o inserit dins de l’escriptura de poder).
3.	Que per procedir l’actuació en relació amb la qual interposo el recurs de ......... (òrgan administratiu que ha dictat l’acte) i es refereix a ............ (podeu indicar la matèria als efectes d’efectuar unes consideracions sobre la competència de l’òrgan judicial al qual s’adreça el recurs contenciós administratiu), la competència per conèixer del recurs correspon a aquesta Sala / aquest Jutjat, segons el que disposa l’article ..... (8 per a les competències dels jutjats, 9 per a les competències dels jutjats centrals, 10 per a les competències de les sales dels TSJ, 11 per a les competències de la Sala de l’AN, o 12 per a les competències de la sala del TS) de la LJCA, en atribuir-li la competència en matèria de ....................... Tanmateix, per al cas que no s’entengui així, és procedent que aquesta Sala / aquest Jutjat trameti les actuacions a l’òrgan jurisdiccional competent, en aplicació del que disposa l’article 7.3 de la LJCA.

 Per això, 

SOL·LICITO:
1.	Que admeteu aquest escrit amb les còpies i els documents que hi annexo.
2.	Que tingueu per interposat recurs contenciós administratiu contra l’acord de ..............
3.	Que, prèviament efectuats els tràmits preceptius, reclameu l’expedient administratiu a l’organisme esmentat, el qual se m’ha de posar de manifest per formalitzar la demanda.

ALTRESSÍ PRIMER DIC: [OPCIONAL: per al cas que ja es vulgui demanar des del primer escrit l’adopció de mesures cautelars, podeu transcriure aquí el contingut del formulari FCA63]
........

ALTRESSÍ PRIMER / SEGON DIC: Que, d’acord amb el que resulta de la legalitat vigent, interessa a aquesta part que el procés es tramiti en llengua catalana en les diverses instàncies que tinguin lloc a Catalunya.

Que l’Acord de la Sala de Govern del Tribunal Superior de Justícia de Catalunya, de 26 de gener de 2010, relatiu al dret d’adopció lingüística, preveu, com a punt tercer:
“Trametre un recordatori general adreçat als jutges i magistrats de l’àmbit d’aquest Tribunal Superior en què es reiterin les seves obligacions com a garants de l’efectivitat dels drets de les parts processals en els casos en què aquestes exerceixin el seu dret d’opció lingüística i, així mateix, recomanar-los que, des del mateix moment en què es tingui per exercit el dret, es consigni tal circumstància a la caràtula del procediment, en un lloc i de manera manifesta i visible, per tal que en instàncies superiors pugui constatar-se fàcilment l’opció escollida i assegurar-ne amb això l’efectivitat”.

D’acord amb tot l’anterior, i a l’empara de l’article 9 de la Carta europea de les llengües regionals i minoritàries, de l’article 13 de la Llei 1/1998, de 7 de gener, de política lingüística, i de l’article 231 de la Llei orgànica 6/1985, d’1 de juliol, del poder judicial,

SOL·LICITO: Que les actuacions d’aquest procés es tramitin en llengua catalana.

....., ....... de/d’................. de ..............